3. ลักษณะการประกอบธุรกิจ

1.  บริษัท และพัฒนาการที่สำคัญ

บริษัท ก่อตั้งขึ้นเมื่อวันที่ 12 พฤศจิกายน 2530 ด้วยทุนจดทะเบียนเริ่มแรก 5,000,000 บาท
ในชื่อ บริษัท ออนป้า อินเตอร์เนชั่นแนล จำกัด ต่อมา ในปี 2537 ได้ทำการแปรสภาพเป็น บริษัท
ออนป้า อินเตอร์เนชั่นแนล จำกัด (มหาชน) เพื่อเข้าจดทะเบียนในตลาดหลักทรัพย์แห่งประเทศไทย
ที่ผ่านมา บริษัท มีการเปลี่ยนชื่อหลายครั้ง เพื่อให้มีความเหมาะสม
และสอดคล้องกับลักษณะที่ดำเนินธุรกิจ โดยเมื่อวันที่ 18 กันยายน 2549
โดยการอนุมัติของที่ประชุมวิสามัญผู้ถือหุ้นครั้งที่ 1/2549 มีมติให้เปลี่ยนชื่อบริษัทเป็น บริษัท ไลฟ์
อินคอร์ปอเรชั่น จำกัด (มหาชน) และทำการจดทะเบียนกับกระทรวงพาณิชย์แล้วเสร็จ เมื่อวันที่ 26
กันยายน 2549

ที่ผ่านมาบริษัทมีการเพิ่มทุนและลดทุนเพื่อให้ขนาดของกิจการมีความเหมาะสมในการดำเนินธุรกิจ
ปัจจุบันบริษัทมีทุนจดทะเบียน จำนวน 929,955,774.50 บาท
(เก้าร้อยยี่สิบเก้าล้านเก้าแสนห้าหมื่นห้าพันเจ็ดร้อยเจ็ดสิบสี่บาทห้าสิบสตางค์)
โดยมีทุนชำระแล้วเป็นเงิน 291,372,755.40 บาท
(สองร้อยเก้าสิบเอ็ดล้านสามแสนเจ็ดหมื่นสองพันเจ็ดร้อยห้าสิบห้าบาทสี่สิบสตางค์)

โดยในปี 2555 บริษัทได้ปรับเปลี่ยนโครงสร้างบริษัท และโครงสร้างการบริหารงานของบริษัท
โดยการยกเลิกธุรกิจที่ไม่ก่อให้เกิดรายได้ โดยการจดทะเบียนยกเลิกบริษัทย่อยทั้งสิ้นจำนวน 5
บริษัท ได้แก่ บริษัท อิน แอนด์ ออน สตูดิโอ จำกัดบริษัท ดิจิตอล ไร้ท์ พิคเจอร์ส จำกัด (มหาชน)
บริษัท ป๊อบสตาร์ซ แมแนจเมนท์ จำกัด บริษัท ทริลเลี่ยน เทเลวิชั่น จำกัด และบริษัท ไลฟ์ เรดิโอ
จำกัด และได้ดำเนินการจัดตั้งบริษัทย่อยใหม่จำนวน 2 บริษัท คือ บริษัท ป๊อป ทีวี จำกัด และบริษัท
ไทยไชโย ทีวี จำกัด
เพื่อเข้ามาดำเนินธุรกิจเกี่ยวกับการผลิตรายการโทรทัศน์เพื่ออกอากาศทางโทรทัศน์ดาวเทียม
เคเบิลทีวี อินเตอร์เน็ต (IPTV) และสื่อต่าง ๆ ที่เกิดขึ้นในอนาคต
นอกจากนั้นบริษัทยังเปลี่ยนแปลงผู้บริหารของบริษัท โดยการเปลี่ยนแปลงกรรมการบริหารใหม่ทั้งชุด
ซึ่งภายหลังจากการเปลี่ยนแปลงดังกล่าวส่งผลให้บริษัทมีผลประกอบการที่ดีขึ้นตามลำดับ

ต่อมาในปีเดียวกันช่วงเดือนตุลาคม บริษัทได้จัดประชุมวิสามัญผู้ถือหุ้น ครั้งที่ 1/2555
โดยเป็นการขอผู้ถือหุ้นให้สัตยาบันการเข้าทำรายการการได้มาและจำหน่ายไปซึ่งสินทรัพย์ของบริษัทจดทะเบียน
และการเข้าทำรายการเกี่ยวโยงกันระหว่างบริษัท กับบริษัท อินฟินีตี้ โปร จำกัด
ซึ่งที่ประชุมผู้ถือหุ้นมีมติให้สัตยาบันในการเข้าทำรายการดังกล่าว ส่งผลให้ในช่วงประมาณกลางปี
2557 บริษัทจะย้ายสถานประกอบกิจการไปอยู่ ณ อาคารสำนักงานแห่งใหม่ที่กำลังก่อสร้างขึ้น
บริเวณถนนเลียบทางด่วนรามอินทรา-เอกมัย ซอยโยธินพัฒนา 17

สำหรับบริษัทย่อย ในช่วงปี 2555 บริษัท ไลฟ์ มีเดีย กรุ๊ป จำกัด (มหาชน)(“LMG”)
มีรายได้หลักเกี่ยวกับการให้บริการสื่อโฆษณาประเภท ป้ายโฆษณากลางแจ้ง หรือที่เรียกว่า
“Billboard” LMG จึงได้ลงทุนเพิ่มเกี่ยวกับการก่อสร้างโครงป้ายโฆษณา อีกจำนวน 5
โครงป้ายด้วยกัน ซึ่งจะเป็นการกระจายป้ายโฆษณาไปอยู่ในส่วนของหัวเมืองชั้นนำของประเทศ เช่น
พัทยา หัวหิน และชะอำ เป็นต้น
จึงเป็นการขยายฐานลูกค้าให้เพิ่มมากขึ้นและสามารถหารายได้เพิ่มมากขึ้นอีกทางหนึ่งด้วย

2. ภาพรวมของการประกอบธุรกิจ

บริษัทมีธุรกิจหลักแบ่งออกเป็น 4 ประเภท ได้แก่

1.  ธุรกิจให้บริการสำหรับการบริหารจัดการช่องโทรทัศน์ดาวเทียม

2.  ธุรกิจผลิตรายการโทรทัศน์ดาวเทียม

3.  ธุรกิจการให้บริการระบบออกอากาศรายการโทรทัศน์ สตูดิโอ และอุปกรณ์ต่าง ๆ

4.  ธุรกิจรับจ้างโฆษณา ทำป้ายโฆษณา และให้เช่าป้ายโฆษณา

[]

[] [] [] []

[]

ณ 31 ธันวาคม 2555 บริษัท มีบริษัทย่อยที่ดำเนินธุรกิจรวม 4 บริษัท ได้แก่

(1) บริษัท ไลฟ์ ทีวี จำกัด

  ประเภทธุรกิจให้บริการระบบการออกอากาศรายการโทรทัศน์ และให้เช่าสตูดิโอ
  รวมถึงให้เช้าอุปกรณ์ต่าง ๆ สัดส่วนการถือหุ้น 90.1%

(2) บริษัท ไลฟ์ มีเดีย กรุ๊ป จำกัด (มหาชน)

  ประเภทธุรกิจ รับจ้างโฆษณา ทำป้ายโฆษณา และให้เช่าป้ายโฆษณา สัดส่วนการถือหุ้น 99.9%

  (3) บริษัท ป๊อป ทีวี จำกัด

  ประเภทธุรกิจผลิตรายการบันเทิงสำหรับโทรทัศน์ดาวเทียม
  ซึ่งสามารถรับชมได้ทางจานดาวเทียมในระบบ C Band โดยกล่องรับสัญญาณรุ่น O2, GMMZ,
  Sun Box, Box4 รวมทั้งในระบบเคเบิลทีวี, อินเตอร์เน็ต (IPTV) สัดส่วนการถือหุ้น 99.9 %

(4) บริษัท ไทยไชโย ทีวี จำกัด

  ประเภทธุรกิจผลิตรายการบันเทิงสำหรับโทรทัศน์ดาวเทียม
  ซึ่งสามารถรับชมได้ทางจานดาวเทียมในระบบ C Band โดยกล่องรับสัญญาณรุ่น O2, GMMZ,
  Sun Box, Big4 รวมทั้งในระบบเคเบิลทีวี, อินเตอร์เน็ต (IPTV) สัดส่วนการถือหุ้น 99.9 %

3. โครงสร้างรายได้ของบริษัท ไลฟ์ อินคอร์ปอเรชั่น จำกัด (มหาชน) และบริษัทย่อย

  ---------------------------------- -------- --------- -------- --------- -------- ---------
  รายการ                             ปี 2555             ปี 2554             ปี 2553   

                                     ล้านบาท   %         ล้านบาท   %         ล้านบาท   %

  รายได้จากธุรกิจคอนเสิร์ต                -        -         10.60    3.58%     7.06     1.84%

  รายได้จากธุรกิจผลิตรายการโทรทัศน์        5.22     1.75%     34.19    11.56%    14.31    3.73%

  รายได้จากการให้พื้นที่โฆษณา              45.81    15.38%    47.49    16.05%    46.25    12.05%

  รายได้จากการผลิตสื่อโฆษณา              10.59    3.55%     10.67    3.61%     10.53    2.74%

  รายได้จากการโฆษณาทางโทรทัศน์          30.32    10.18%    131.46   44.43%    224.44   58.47%

  รายได้จากการขายสินค้าพร้อมสิทธิการใช้ -   -        -         13.87    4.69%     69.48    18.10%
  สุทธิ                                                                               

  รายได้จากการให้บริการจัดการช่องสัญญาณ    183.14   61.47%    44.70    15.11%    -        -

  รายได้จากการประนอมหนี้                18.18    6.10%     -        -         -        -

  รายได้อื่น                            4.65     1.56%     2.88     0.97%     11.76    3.06%

  รวมรายได้จากการขาย                  297.91   100.00%   295.86   100.00%   383.83   100.00%
  ---------------------------------- -------- --------- -------- --------- -------- ---------

4. วิสัยทัศน์ในการดำเนินธุรกิจ

บริษัท มีวิสัยทัศน์ในการดำเนินธุรกิจที่สำคัญ คือ
เสริมสร้างศักยภาพธุรกิจเดิมให้มีความแข็งแกร่งและเติบโตอย่างยั่งยืนต่อเนื่องและสามารถสร้างผลตอบแทนให้กับผู้มีส่วนได้เสียขององค์กร
รวมถึงสามารถขยายธุรกิจใหม่ที่สร้างผลตอบแทนที่คุ้มค่าและความเสี่ยงต่ำ

5. สภาพการณ์ของอุตสาหกรรมที่บริษัทดำเนินธุรกิจอยู่

ธุรกิจให้บริการสำหรับการบริหารจัดการช่องโทรทัศน์ดาวเทียม

อุตสาหกรรมนี้สามารถแบ่งออกได้เป็น 2 กลุ่ม คือ ภาคส่งสัญญาณ และภาครับสัญญาณ
โดยมีรายละเอียดดังนี้

1.  ภาคส่งสัญญาณ

(ก) บริษัท ไทยคม จำกัด (มหาชน) (“ไทยคม”)
ซึ่งปัจจุบันไทยคมไม่มีช่องสัญญาณเหลือให้เช่าแล้วสำหรับดาวเทียมไทยคม 5 แต่ดาวเทียมไทยคม 6
คาดหมายว่าจะสามารถให้บริการได้ประมาณเดือนสิงหาคมปี 2556
โดยไทยคมถือได้ว่ามีอำนาจต่อรองสูงเนื่องจากทางเลือกของการทำโทรทัศน์ดาวเทียมในประเทศไทยนั้น
มีดาวเทียมเพียง 2 ดวงคือ ดาวเทียมไทยคม 5 และ ดาวเทียม NSS 6
ซึ่งดวงที่ดีและเป็นที่นิยมคือดาวเทียมไทยคม 5

(ข) ผู้ให้บริการเชื่อมสัญญาณจากห้องส่งไปยังไทยคมภาคพื้นดิน ประกอบไปด้วย บริษัท กสท
โทรคมนาคม จำกัด (มหาชน) , บริษัท ทีโอที จำกัด (มหาชน), บริษัท ซิมโฟนี่ คอมมูนิเคชั่น
จำกัด (มหาชน), บริษัท ทริปเปิลที บอร์ดแบนด์ จำกัด (มหาชน)
ซึ่งมีผู้ให้บริการหลายรายทำให้อำนาจต่อรองของผู้ให้บริการเหล่านี้ยังไม่สูงมากนัก

2.  ภาครับสัญญาณ

ระบบรับสัญญาณรายใหญ่ในปัจจุบัน คือ บริษัท พีเอสไอ โฮลดิ้ง (“พีเอสไอ”) จำกัด
ซึ่งมีส่วนแบ่งการตลาดเกินกว่าในอัตราร้อยละ 70 ซึ่งทำให้ที่ผ่านมา พีเอสไอ
มีอำนาจต่อรองสูงมาก
โดยเฉพาะถึงขั้นสามารถหารายได้จากการเรียงลำดับของหมายเลขช่องรายการได้

สำหรับอุตสาหกรรมสื่อโทรทัศน์ดาวเทียมแล้ว ในส่วนสินค้าทดแทน
ที่ถือได้ว่าสามารถแทนกันได้จะประกอบไปด้วย

-   ดิจิตอลทีวี ทางภาคพื้นดินผ่านเสาอากาศ ซึ่งคณะกรรมการกิจการกระจายเสียง
    กิจการโทรทัศน์และกิจการโทรคมนาคมแห่งชาติ (“กสทช.”)
    กำลังจะให้มีการประมูลโครงข่าย
    อย่างไรก็ตามกว่าที่ดิจิตอลทีวีจะสามารถออกมาให้บริการได้คือประมาณ 2 ถึง 3 ปี ข้างหน้า

-   ทีวีบนอินเตอร์เน็ต (IPTV) ด้วยปัญหาเรื่องความเร็วของการส่งสัญญาณตามสาย
    โดยเฉพาะต่างจังหวัด ทำให้ระบบ IPTV ยังไม่ได้รับความนิยมเท่าที่ควร
    ถึงแม้ว่าอนาคตจะมีการใช้งานมากขึ้นก็ตามแต่ก็จะเป็นเฉพาะบางกลุ่มเท่านั้น
    โดยเฉพาะในเขตตัวเมือง ที่อินเตอร์เน็ตมีความเร็วในการส่งสัญญาณเพียงพอ

ธุรกิจผลิตรายการโทรทัศน์ดาวเทียม

จะเห็นได้ว่าสภาพการแข่งขั้นในอุตสาหกรรมนี้มีการแข่งขันที่รุนแรงเนื่องจากอัตราการเติบโตของอุตสาหกรรมอยู่ในระดับสูงโดยเฉพาะเม็ดเงินที่เข้ามาในอุตสาหกรรมที่เพิ่มขึ้นทุกปี
ดังนั้น จึงเห็นได้ว่ามีการแข่งขันในเรื่องของคุณภาพของเนื้อหารายการโทรทัศน์ (Content)
จะมีมากขึ้น ซึ่งในอนาคตแล้วเนื้อหารายการโทรทัศน์ (Content)
ถือได้ว่าจะเป็นสิ่งที่บ่งชี้ได้ว่าผู้ประกอบการรายใดบ้างที่จะสามารถแข่งขันอยู่ในตลาดหรืออุตสาหกรรมนี้ได้

สำหรับอุตสาหกรรมโทรทัศน์ดาวเทียมแล้ว ผู้บริโภคสามารถแบ่งออกได้เป็น 2 กลุ่มคือ

1. ผู้ซื้อโฆษณา หรือ บริษัทเจ้าของสินค้าต่าง ๆ ที่มาโฆษณาผ่านช่องโทรทัศน์ดาวเทียม
จะเห็นได้ว่าที่ผ่านมาโทรทัศน์ดาวเทียมมีผู้ให้ความสนใจในการเข้ามาโฆษณาไม่มากนักทำให้อัตราค่าโฆษณาต่ำ
แต่ปัจจุบันมีการเพิ่มทั้งอัตราค่าโฆษณาและจำนวนเวลาที่ใช้ออกอากาศมากขึ้น
ทำให้ช่องโทรทัศน์ดาวเทียมที่ตรงกับกลุ่มเป้าหมายและมีผู้ชมมากพอในการโฆษณา
เจ้าของสินค้าให้ความสนใจมากขึ้น

2. ผู้ชมรายการโทรทัศน์ เนื่องจากอุตสาหกรรมนี้แบ่งออกเป็น 2 ประเภท
คือประเภทเสียเงินเพื่อรับชม กับอีกประเภท คือแบบดูฟรี ในแบบดูฟรี อำนาจต่อรองโดยตรงไม่มี
มีเพียงแค่การเลือกที่จะดูช่องไหนเท่านั้น ส่วนประเภทเสียเงินเพื่อรับชม ปัจจุบันมีเพียง บริษัท ทรู
คอร์ปอเรชั่น จำกัด (มหาชน) เท่านั้น

ธุรกิจการให้บริการระบบออกอากาศรายการโทรทัศน์ สตูดิโอ และอุปกรณ์ต่าง ๆ

แบ่งตามสายงานการให้บริการดังนี้

1.  ระบบออกอากาศ (On-air System)

  การแข่งขันในด้านนี้ค่อนข้างต่ำ
  เพราะส่วนใหญ่เป็นการทำเฉพาะเล็กๆเพียงช่องเดียวไม่มีลูกเล่นหรือครบระบบดังนั้นจึงยังมีข้อได้เปรียบอยู่

2.  ระบบสตูดิโอ (Studio System)

    1.  การแข่งขันในสายงานนี้มีค่อนข้างสูง เพราะอุปกรณ์ในส่วนนี้จะมีการใช้งานแยกเป็นส่วน
        เช่น การใช้บริการทั้งสตูดิโอ หรือแยกเฉพาะชุดกล้อง คู่แข่งในปัจจุบัน เช่น บริษัท
        กันตนา กรุ๊ป จำกัด (มหาชน) บริษัท บีอีซี เวิลด์จำกัด (มหาชน) เป็นต้น

    2.  ใช้การบริหารแบบรวม ทำเป็นแพคขายรวมเช่น Studio, On-air System,
        Airtime ซึ่งจะทำให้ได้เปรียบคู่แข่ง และเน้นคุณภาพในการผลิต ให้มีสาระ ความรู้
        และเพื่อสังคม

3.  ภาคผลิตรายการโทรทัศน์ (Production)

  มีสภาพการแข่งขันสูงในทุกๆด้าน คู่แข่งในตลาด เช่น บริษัท กันตนา กรุ๊ป จำกัด (มหาชน)
  บริษัท เวิร์คพอยท์ เอ็นเตอร์เทนเม้นท์ จำกัด (มหาชน) และ Production House ต่างๆ
  ซึ่งสิ่งที่จะนำไปแข่งขันในตลาดกันได้ก็ต้องมีการผลิตทุกอย่างให้ได้ครบวงจร
  ตั้งแต่เริ่มคิดโครงการ ผลิตรายการ On-air และมีช่องในการออกอากาศในงานที่ผลิตขึ้น

ธุรกิจรับจ้างโฆษณา ทำป้ายโฆษณา และให้เช่าป้ายโฆษณา

สื่อนอกบ้าน (Out of Home Media)

1.  การแข่งขันในอุตสาหกรรมนี้จะเป็นการแข่งขันในการหาที่ตั้งโครงป้ายมากกว่าการแข่งขันเรื่องราคา
    ซึ่งผู้ประกอบการรายใหม่ ๆ
    ที่เข้ามาแข่งขันมักจะเป็นนักธุรกิจท้องถิ่นที่มีศักยภาพในพื้นที่ถิ่นฐานนั้น ๆ

2.  สำหรับลูกค้าในอุตสาหกรรมนี้
    สื่อนอกบ้านเป็นทางเลือกในการใช้งบประมาณโฆษณาประชาสัมพันธ์ ดังนั้น
    ที่ตั้งโครงป้ายจึงเป็นจุดขายที่สำคัญที่สุด

3.  อุปสรรคที่เกิดขึ้นส่วนใหญ่มาจากเจ้าของที่ดินหรือผู้ให้เช่าพื้นที่ที่จะมีอำนาจต่อรองและสามารถเลือกผู้เช่าได้
    เพราะอุตสาหกรรมนี้มุ่งเน้นด้านที่ตั้งทั้งสิ้น

4.  สำหรับสินค้าทดแทน
    เป็นเรื่องของเทคโนโลยีที่จะเข้ามามีบทบาทมากขึ้นเนื่องจากข้อจำกัดของเรื่องพื้นที่
    ทำให้แนวคิดในการใช้ เทคโนโลยีเข้ามาพัฒนาสร้างมูลค่าเพิ่มของอุตสาหกรรมมีมากขึ้น เช่น
    ป้าย LED ซึ่งเปลี่ยนและโฆษณาได้หลากหลายมากขึ้น